|  |  |
| --- | --- |
| POZIV JAVNOSTI ZA DOSTAVU MIŠLJENJA, PRIMJEDBI I PRIJEDLOGA O NACRTU  O D L U K E  O UVJETIMA I NAČINU DRŽANJA KUĆNIH LJUBIMACA I NAČINU POSTUPANJA S NAPUŠTENIM I IZGUBLJENIM ŽIVOTINJAMA TE DIVLJIM ŽIVOTINJAMA PUTEM INTERNETSKOG SAVJETOVANJA SA ZAINTERESIRANOM JAVNOŠĆU | |
| RAZLOZI DONOŠENJA AKTA | Gradsko vijeće Grada Varaždina ovlašteno je na temelju članka 49. stavka 4. Zakona o zaštiti životinja („Narodne novine“ broj 102/17) donijeti opći akt kojim će propisati način postupanja s divljim životinjama nađenim izvan prirodnog staništa, a na temelju članka 51. stavka 5. Zakona o zaštiti životinja propisati uvjete i način držanja kućnih ljubimaca, kretanje kućnih ljubimaca, te način držanja stalno vezanih pasa ili u odvojenim prostorima za držanje pasa bez omogućavanja slobodnog kretanja izvan tog prostor dok je temeljem članka 62. stavka 5. Zakona o zaštiti životinja ovlašteno propisati način postupanja s napuštenim ili izgubljenim životinjama. |
| CILJEVI PROVOĐENJA SAVJETOVANJA | |  | | --- | | Cilj provođenja savjetovanja sa zainteresiranom javnošću je upoznavanje javnosti s nacrtom Odluke o uvjetima i načinu držanja kućnih ljubimaca i načinu postupanja s napuštenim i izgubljenim životinja te divljim životinjama, a radi dobivanja mišljenja, primjedbi i prijedloga i eventualno prihvaćanja zakonitih i stručno utemeljenih prijedloga, primjedbi i mišljenja. | |
| ROK ZA PODNOŠENJE MIŠLJENJA, PRIMJEDBI I PRIJEDLOGA | od 16. ožujka 2018. do 15. travnja 2018. |
| ADRESA I NAČIN PODNOŠENJA MIŠLJENJA, PRIMJEDBI I PRIJEDLOGA | |  | | --- | | Pisane primjedbe dostavljaju se na adresu: GRAD VARAŽDIN, Upravni odjela za komunalne poslove, urbanizam i zaštitu okoliša, Trg slobode 12/II, 42000 Varaždin s naznakom Primjedbe, prijedlozi i mišljenja na nacrt Odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama te divljim životinjama ili na e-mail adresu: komunal@varazdin.hr | |
| Sukladno odredbama članka 73. Poslovnika o radu Gradskog vijeća Grada Varaždina („Službeni vjesnik Grada Varaždina“ broj 4/14) izrađivač nacrta akta, nakon provedenog postupka javne rasprave sastavlja izvješće u kojem su sadržane prihvaćene ili neprihvaćene primjedbe i prijedlozi iz rasprave te ga objavljuje na službenoj Internet stranici Grada. | |